jkorsvik/nowiki_second_scrape_merged huggingface dataset:
Helena Brodtkorb

Helena Brodtkorb (født 1986) er en norsk forfatter og skribent. Boken hennes Mammasjokket ble utgitt på Kagge Forlag i 2014. Hun var også redaktør for den feministiske antologien Det skjer nå som ble utgitt på samme forlag i 2018. Boken fikk terningkast fem i VG. Hun jobber som kommunikasjonssjef i teknologi start-upen Folio, er spaltist i Dagens Næringsliv på lørdager, og har tidligere skrevet for fredagsmagasinet D2, magasinet Kunst og Kvinneguiden. I 2015 deltok hun i programmet Kjære Mamma på TV 2 Livsstil. Hun har master i kulturhistorie og museologi fra Universitetet i Oslo. Brodtkorb er gift med musiker Sivert Høyem, sammen har de tre barn. Hun er opprinnelig fra Bærum.


== Referanser ==
Gymnastikk under Sommer-OL 2016

Gymnastikk under Sommer-OL 2016 fant sted mellom 6. august og 21. august 2016 på Arena Olímpica i Rio de Janeiro. Det ble konkurrert i 14 turnøvelser, hvorav åtte øvelser for menn og seks for kvinner, samt to øvelser i rytmisk gymnastikk for kvinner og en øvelse for hvert kjønn i trampoline.


== Øvelser ==


=== Rytmisk gymnastikk ===


=== Trampoline ===


=== Turn ===


== Referanser ==


== Litteratur ==
Guilherme Gouveia, red. (21. august 2016). «Official Results Book – Rio2016 : Gymnastic Rhythmic 19.–21. august 2016» (PDF). Rio2016.com (1.0 utg.). Arkivert fra originalen (.pdf) 30. oktober 2016. Besøkt 17. november 2016.  Innhold = 33 pdf-sider
Guilherme Gouveia, red. (21. august 2016). «Official Results Book – Rio2016 : Gymnastic Trampoline 12.–13. august 2016» (PDF). Rio2016.com (2.0 utg.). Arkivert fra originalen (.pdf) 20. desember 2016. Besøkt 17. november 2016.  Innhold = 28 pdf-sider
Guilherme Gouveia, red. (21. august 2016). «Official Results Book – Rio2016 : Gymnastic Artistic 6.–16. august 2016» (PDF). Rio2016.com (2.0 utg.). Arkivert fra originalen (.pdf) 18. juli 2018. Besøkt 17. november 2016.  Innhold = 176 pdf-sider


== Eksterne lenker ==
Fédération Internationale de Gymnastique
Trampoline under sommer-OL

Trampoline var med på det olympiske programmet for første gang under Sommer-OL 2000 i Sydney.


== Medaljer ==
Eli Nissen

Eli Dorothea Nissen (født 15. april 1901 i Kristiania, nåværende Oslo, død 28. mai 1998) var en norsk skuespiller.Hun virket på slutten av 1920- og begynnelsen på 1930-tallet ved Det Nye Teater. I årene 1941 og 1943 var Nissen engasjert ved Nationaltheatret. Hun hadde også en mindre rolle i Leif Sindings film Gylne ungdom (1956).Eli Nissen var datter av forfatteren Peter Nissen.


== Filmografi ==
1956 – Gylne ungdom


== Referanser ==


== Eksterne lenker ==
(no) Eli Nissen hos Nationaltheatret 
(no) Eli Nissen hos Sceneweb
Thorleif Mikkelsen

Thorleif Mikkelsen (født 5. februar 1897 i Kristiania, nåværende Oslo, død 25. mars 1967 i Stavanger) var en norsk skuespiller. Han debuterte i en operetteforestilling i Kongsberg 1914 ("Drilléns Operette") og var senere tilknyttet Theater Moderne i Kristiania, og på 20-tallet,  i Trondheim, "Hjorten" og Trondhjems Teater. Fra 1934 til 1949 var han fast tilknyttet Falkbergets Teater, Trøndelag Teater 1949-50, Rogaland Teater 1957-67. Han var gift med skuespiller og sufflør Astri Bach (1900-1957).
Han filmdebuterte i 1937 i Leif Sindings Bra mennesker. Mikkelsen kom sammenlagt til å medvirke i syv filmer på 1930- og 1940-tallet, de fleste i Sindings regi. Han var også virksom ved Det Nye Teater og Trøndelag Teater.


== Filmografi ==
1937 – Bra mennesker
1939 – De vergeløse
1939 – Gjest Baardsen
1940 – Tante Pose
1941 – Kjærlighet og vennskap
1943 – Sangen til livet
1944 – Den nye lægen


== Referanser ==


== Eksterne lenker ==
(en) Thorleif Mikkelsen på Internet Movie Database 
(no) Thorleif Mikkelsen hos Sceneweb 
(sv) Thorleif Mikkelsen i Svensk Filmdatabas 
(en) Thorleif Mikkelsen hos The Movie Database
Arne Riis

Arne Gurstad Riis (født 21. juni 1923, død 29. april 2009 i Oslo) var en norsk skuespiller.Han var engasjert ved Det Nye Teater 1949-1957 I tillegg gjorde Riis elleve film- og TV-roller. Han debuterte i 1951 i Edith Carlmars Skadeskutt. På 1960-tallet virket Riis ved Fjernsynsteatret. Han gjorde sin siste TV-rolle i 1982 som norsk mann i TV-serien Polisen som vägrade svara.Han var gift med Nora Brockstedt.


== Filmografi ==

1951 – Skadeskutt

1952 – Det kunne vært deg

1958 – I slik en natt

1958 – Ut av mørket


== Fjernsynsteatret ==
1961 - Frisøndag
1961 - Den anstendige skjøgen
1962 - Hånden på hjertet
1963 - Særlingen
1965 - Frydenberg
1965 - Raude roser åt meg
1965 - Smeltedigelen


== TV-serie ==
1982 - Polisen som vägrade svara


== Referanser ==


== Eksterne lenker ==
(en) Arne Riis på Internet Movie Database 
(no) Arne Riis hos Sceneweb 
(en) Arne Riis hos The Movie Database
Nicolae Dică

Nicolae Dică (født 9. mai 1980) er en tidligere rumensk fotballspiller og nåværende trener. Han ble kalt «Dicanio».


== Referanser ==


== Eksterne lenker ==
(en) Nicolae Dică – FIFA 
(en) Nicolae Dică – UEFA 
(en) Nicolae Dică – Transfermarkt 
(en) Nicolae Dică – Transfermarkt (manager) 
(en) Nicolae Dică – national-football-teams.com 
(en) Nicolae Dică – WorldFootball.net 
(en) Nicolae Dică – FootballDatabase.eu 
(en) Nicolae Dică – Soccerway 
(en) Nicolae Dică – EU-Football.info 
(en) Nicolae Dică – Tyrkias fotballforbund
Libingan ng mga Bayani

Heroes' Cemetery, også kjent offisielt på tagalog som Libingan ng mga Bayani (LNMB), er en nasjonal gravlund i militærbasen Fort Bonifacio (tidligere det amerikanske Fort William McKinley) i Western Bicutan i Taguig City i Metro-Manila på Filippinene.
Den var anlagt som et verdig hvilested for filippinske militære, fra menige til generaler, og for nasjonens helter og martyrer. Blant dem som er begravet her er flesteparten av forsvarerne av mai 1942, og falne under annen verdenskrig på Filippinene fra 1942 til 1945. Her er også landets versjon av den ukjente soldats grav. Gravlunden ble anlagt som nasjonalt motstykke til Manila American Cemetery and Memorial med levningene av amerikanske militære fra annen verdenskrig.Gravlunden ble da den ble åpnet i mai 1947 kalt The Republic Memorial Cemetery. Ditt nåværende navn fikk den på den 27. oktober 1954 av president Ramon Magsaysay.Blant dem som hviler her er presidentene Elpidio Quirino, Carlos P. Garcia, Diosdado Macapagal, og Ferdinand Marcos, visepresidentene Arturo Tolentino og Salvador H. Laurel, nasjonalheltene og generalene Artemio Ricarte og Carlos P. Romulo, den militære øverstkommanderende Angelo Reyes og senator Blas Ople.
I 2006 ble det bestemt at det skulle opparbeides alternative gravlunder eller annekser annetsteds, på Luzon, i Visayas og på  Mindanao. Per 2007 er én slik blitt åpnet, ved Camp Hernandez i Dingle i provinsen Iloilo.


== Referanser ==


== Eksterne lenker ==
Romulo D. Quemado II, Corps Notes, Philippine Marine Corps (archived from the original on 2008-02-13)
«Libingan ng mga Bayani (Cemetery of the Heroes)». Find A Grave. Besøkt 16. juni 2009.  (coordinates)
Mahavairocana Tantra

Mahāvairocana Tantra eller Mahāvairocanasūtraen (tradisjonell kinesisk: 大毘盧遮那成佛神變加持經; pinyin: dà pílúzhēnà chéngfó shénbiàn jiāchí jīng, også kjent som 大日经 da ri jing), også kjent som Abhisaṃbodhi Tantra eller som Mahāvairocana Abhisaṃbodhi Vikurvita Adhiṣṭhāna Tantra, er en hellig tekst innenfor den buddhistiske retningen vajrayana. I tibetansk buddhisme er den klassifisert som en charyā tantra. Innenfor Shingon-skolen i japansk buddhisme er den en av to sentrale tekster (den andre er vajraśekharasūtraen). Teksten er også viktig innenfor den japanske skolen Tendai.


== Eksterne lenker ==
Mahavairocana Sutra. CBETA. Taisho Tripitaka Vol. T18, No. 848 Den kinesiske teksten.
Rinzai

Rinzai-shū (japansk: 臨済宗;  kinesisk: 临济宗; pinyin: línjì zōng) er en av tre skoler innenfor Zen i japansk buddhisme (de to andre er Sōtō og Ōbaku). Skolen er den japanske avleggeren av den kinesiske skolen Linji sin ble grunnlagt under Tangdynastiet av Linji Yixuan.
Skolen ble innført i Japan i 1168 av Myōan Eisai.


== Referanser ==


== Litteratur ==
Snelling, John (1987), The Buddhist handbook. A Complete Guide to Buddhist Teaching and Practice, London: Century Paperbacks
Myōan Eisai

Myōan Eisai eller Yosai (japansk: 明菴栄西, født 27. mai 1141 i Bitchūprovinsen i Japan, død 2. juli 1215 i Kyoto, Japan) var en japansk Zen-buddhistisk prest som er kreditert for å ha bragt både Rinzai-skolen og grønn te fra Kina til Japan. Han er ofte bare kjent under navnene Eisai og Yōsai Zenji som ordrett betyr «Zenmesteren Eisai».
Blant hans mest kjente elever var Dōgen, som grunnla Zen-skolen Sōtō.


== Referanser ==


== Eksterne lenker ==
Theosophy Trust: Eisai
Ōbaku

Ōbaku-shū (japansk: 黄檗宗) er en av tre skoler innenfor Zen i japansk buddhisme (de to andre er Sōtō og Ōbaku). Skolen ble etablert i 1661 av en liten gruppe mestere fra Ming-dynastiets Kina og deres japanske studenter ved Manpuku-ji i Uji, Kyoto.
Blant skolens særpreg er at den praktiserer Nembutsu, som ellers forbindes med det rene land.


== Referanser ==


== Litteratur ==
Baskind, James (2008), "The Nianfo in Obaku Zen: A Look at the Teachings of the Three Founding Masters", Japanese Religions 33 (1-2), 19-34
Heterodoksi

Heterodoksi (av gresk hetero – «annerledes», og doksa – «mening») betyr annerledestenkende, og er det motsatte av ortodoksi. Innen religion, som kristendom, refererer «heterodoksi» til avvik fra den offisielle kirkelære (ortodoksi).


== Kristendom ==


=== Den ortodokse kirke ===
Innen Den ortodokse kirke brukes begrepet hovedsakelig for å referere til kristne kirker og kirkesamfunn som ikke tilhører de østortodokse kirker, og som forfekter doktriner som ikke tilhører Tradisjonen.


=== Den romersk-katolske kirke ===
Heterodoksi innen den romersk-katolske kirke refererer til synspunkter som avviker fra strengt ortodokse synspunkter, men som beholder tilstrekkelig trofasthet til doktrinen at den unngår betegnelsen «kjetteri». Mange katolikker bekjenner visse heterodokse synspunkter, enten i doktrinelle eller sosiale saker.


== Politisk bruk om religion ==


=== Kina ===
I slutten av 1999 ble en lov forfattet i Kina for å forby «heterodokse religioner». Dette ble brukt retroaktivt om Falun Gong, en spirituell praksis introdusert til offentligheten i Kina av Li Hongzhi (李洪志) i 1992.


== Ikkereligiøs bruk ==


=== Økonomi ===
Heterodoks økonomi refererer innen økonomien til skoler innen økonomisk tenkning som anses å ligge utenfor den «ortodokse» økonomiske tankegang, særlig i kontrast til nyklassisk økonomi. Heterdokse økonomier kan referere til en rekke separate, uortodokse økonomiske tilnærminger eller skoler som institusjonell-, post-keynesiansk, sosialistisk, marxistisk, feministisk, georgistisk, østerriksk, økologisk, og sosial økonomi.


== Se også ==
Āstika og nāstika
Kjetteri
Ortodoksi
Skisma


== Referanser ==
TBS

TBS kan vise til:

En forkortelse for Taktisk båtskvadron
En forkortelse for turbasert strategispill
En forkortelse for Turner Broadcasting System
En TV-kanal, se TBS (fjernsynskanal)
The Kills

The Kills er en rockeduo bestående av den amerikanske vokalisten Alison Mosshart (til tider gitar og bass) alias VV og den engelske gitaristen og sangeren Jamie Hince alias Hotel.
Mosshart spilte tidligere i bandet Discount og Hince i Scarfo.  De startet å skrive låter sammen i 2000. Først kommuniserte de på e-post, men da dette ble tungvint, flyttet Mosshart til London. Aliasene VV og Hotel tok de i bruk for å markere en ny start på musikk-karrieren.
I 2002 kom debut-EP-en Black Rooster til god omtale av kritikerne. Den minimalistisk produserte musikken på Black Rooster en relativt karrig syntese av blues, punk og indie preget av trommemaskinrytmer og gitarriff.
Debutalbumet  Keep On Your Mean Side kom ut i 2003 på Rough Trade Records.
Hince er svært kritisk innstilt til musikkindustrien, og om det noe truende bandnavnet har han sagt at navnet ikke må forstås slik at det er de som er morderne, men heller de som ligger ihjelkjørt i veikanten.


== Diskografi ==
Studioalbum
EP-er og singler


== Referanser ==


== Eksterne lenker ==
(en) The Kills (band) – kategori av bilder, video eller lyd på Commons

Offisiell webside
Portrett av gruppa, laut.de
Jasmin Lütz: The Kills. Green Day und Good Charlotte sind genau das Gegenteil von Punk, laut.de 4. mars 2005
Fuke-shū

Fuke-shū (japansk: 普化宗) eller Fuke Zen er en tidligere distinkt skole innenfor japansk zen. Skolen utgikk fra Rinzai og ble grunnlagt i Kina av den eksentriske Zen-mesteren Puhua. I 1254 kom den til Japan, hvor den ble grunnlagt av Shinchi Kakushin. Den eksisterte frem til slutten av 1800-tallet.


== Litteratur ==
Deeg, Max (2007), Komuso and “Shakuhachi-Zen”: From Historical Legitimation to the Spiritualisation of a Buddhist Denomination in the Edo Period, Japanese Religion 32 (1-2), 7-38
CWD (andre betydninger)

CWD kan vise til:

Skrantesyke, en dyresykdom
Canada's Worst Driver, en fjernsynsserie
Caernarfon Airworld (IATA-flyselskapskode CWD)
Sanbō Kyōdan

Sanbo Kyodan (japansk: 三宝教団), ordrett «de tre juvelers organisasjon» er en skole innenfor japansk zen, som har sine røtter både i tradisjonene Rinzai og Sōtō. Skolen ble grunnlagt i 1954 av Hakuun Yasutani, og har sine røtter i tenkningen til Harada Daiun Sogaku, en Sōtō-prest som også studerte sammen med Rinzai-prester.


== Referanser ==


== Eksterne lenker ==
Sanbo Kyodan hjemmeside
Hakuun Yasutani

Hakuun Yasutani (japansk: 安谷 白雲, født 1885 i prefekturet Shizuoka, Japan, død 8. mars 1973 i Japan) var en japansk zen-buddhist. I 1954 grunnla han skolen Sanbo Kyodan, som er inspirert av både Rinzai og Sōtō.


== Referanser ==


== Eksterne lenker ==
Sanbo Kyodan hjemmeside
Kusha-shū

Kusha-shū (japansk: 倶舎宗) var en av de seks tidlige buddhistiske skoler i Japan under Asuka og Naraperiodene. Skolen var en avlegger av sarvastivada og fokuserte på en analyse av abhidharma, slik det ble fremlagt i Abhidharmakośakārikā av Vasubandhu. Skolen hentet sitt navn fra denne teksten.


== Litteratur ==
Buswell, Robert; Lopez, Donald S. (2013). The Princeton Dictionary of Buddhism. Princeton University Press. ISBN 978-0-691-15786-3.
Yūzū Nembutsu

Yūzū Nembutsu (japansk: 融通念仏宗) er en japansk buddhistisk skole innenfor tradisjonen Det rene land. Den ble grunnlagt i det 12. århundre av Tendai-munken Ryōnin (良忍, 1072–1132), som også skrev en kommentar til dens ritualer og hymner.
Skolen legger vekt på sammenknytningen mellom alle fenomener, en filosofi som er hentet fra Avatamsakasutraen og som ellers knyttes til den japanske skolen Kegon-shū.


== Litteratur ==
Buddhist Dictionary, Tung Lin Kok Yuen Buddhist Door
Ansmyrheia

Ansmyrheia er en ås vest i Tvedestrand kommune. Toppen på 260 meter over havet er det høyeste punktet i kommunen. 


== Se også ==
Fjell i Aust-Agder


== Fotnoter ==


== Referanser ==
Cakaudrove Province

Cakaudrove Province er en provins sørøst på den nest største øya i Fiji, Vanua Levu. Det er en av Fijis fjorten provinser, og en av tre på Vanua Levu. Cakaudrove er en del av divisjonen Northern på Fiji, en av landets fire regioner.
Cakaudrove omfatter også Fijis tredje største øy Taveuni mot sørøst, øyene Rabi og Kioa, samt en del mindre øyer i Vanua Levu-gruppen. Hovedbyen er Savusavu.


== Referanser ==
Namra Saleem

Namra Saleem (født 13. desember 1985) er en norsk journalist, skjønnlitterær forfatter og musiker i bandet Level & Tyson.
Saleem tok en bachelorgrad i mediefag ved Universitetet i Bergen i 2008. Hun har vært journalist, researcher og programleder i NRK siden 2009, hvor hun har arbeidet med programmet Ny dag for Mohammad, NRK Østlandssendingen og Migrapolis. I 2014 var hun programleder for Kisten på NRK1 hvor hun kjørte i en gammel Fiat 500 med en kiste på taket, på besøk til kjente personer i Norge. Saleem utfordret dem til å snakke om døden og regissere sin egen begravelse. Tv-serien vakte stor oppsikt og ble omtalt i blant annet BBC.I 2016 utgav hun romanen I morgen vi ler om en norsk-pakistansk jente i krysspress mellom religiøst konservative foreldre og den sekulære norske ungdomskulturen.


== Referanser ==


== Eksterne lenker ==
P2-portrettet: Namra Saleem
Svend Svendsen

Svend Svendsen (født 20. september 1918 i Bergen, død 21. februar 1995 samme sted) var en norsk skuespiller.Han var engasjert ved Trøndelag Teater 1940-1952 og deretter ved Folketeatret og Den Nationale Scene. Svendsen filmdebuterte i 1956 i Gylne ungdom og medverket deretter i filmene Ut av mørket (1958),  Hans Nielsen Hauge (1961) og TV-serien Maksveringar (1973).Sammen med Lothar Lindtner, Wenche Kvamme, Rhine Skaanes og Randolf Walderhaug gav han i 1986 ut en LP-plate med viser fra Bergen: Engler med paraply.Svend Svendsen var bror av skuespilleren Erik Svendsen.


== Filmografi ==

1956 – Gylne ungdom

1958 – Ut av mørket

1961 – Hans Nielsen Hauge


== TV-serie ==
1973 - Maksveringar


== Referanser ==


== Eksterne lenker ==
(en) Svend Svendsen på Internet Movie Database 
(no) Svend Svendsen hos Sceneweb 
(en) Svend Svendsen hos The Movie Database
Rikshoffmester i Storbritannia

Rikshoffmester i Storbritannia (opprinnelig: Rikshoffmester i England) (engelsk: Lord Great Chamberlain) er én av de høyeste seremonielle embeter i Storbritannia. 


== Oppgaver ==
Rikshoffmesteren er den seremonielle kommandant av Palace of Westminster. Han skal bistå dronningen under kroningen. Dessuten er rikshoffmesteren vert når dronningen besøker parlamentet. Rikshoffmesteren er født som medlem av Overhuset.


== Arvelig embete ==
Embetet som rikshoffmester er arvelig. Siden 1780 har flere adelige slekter likevel delt embedet. Under Henrik VIII av England ble arveretten til embetet suspendert, derfor var Thomas Cromwell, 1. jarl av Essex rikshoffmester i en kort periode i 1540. Embetet som rikshoffmester i England ble opprettet før 1130.
Gråelva (Skjelstadmark)

Gråelva er ei elv i Stjørdal kommune i Trøndelag. Den er ei nordlig sideelv til Stjørdalselva, og munner ut i denne to kilometer vest for Hegra. Elva starter i Skjelstadmark, ved samløpet mellom Hovbekken fra vest og Råelva fra nord. Den er 8,8 kilometer lang (eller 16,5 kilometer regnet fra øverste kilde i åsene nordøst for Skjelstadmark). Den har et nedbørfelt på 49,78 km² og middelvannføringen ved munningen er 1,25 m³/s.


== Rassikring ==
I likhet med flere av vassdragene i Midt-Norge har Gråelva store løsmasseavsetninger av morene, silt og leire som ble avsatt under nedsmeltingen etter siste istid. En stor del av nedbørfeltet ligger under marin grense. I leiravsetningene ligger lommer av kvikkleire. En landsomfattende undersøkelse av Norges Geotekniske Institutt (NGI) på slutten av 1980-tallet viste at Skjelstadmark i Stjørdal har landets største kvikkleireforekomster.Gjennom historien har det forekommet flere leirras i området, hvor gårder har blitt ødelagt og menneskeliv gått tapt, og Gråelva har ofte vært den direkte årsaken til rasulykkene. I Kylloraset i 1686 omkom syv mennesker og en gård gikk tapt. NGIs rapport fra 1990 advarte sterkt mot erosjonen i vassdraget, og i 1991 startet NVE planleggingen med å stabilisere leirmassene og redusere faren for framtidige ras i Skjelstadmark. Sikringsarbeidet startet i 1992, og siden da har det blitt utført omfattende arbeider for å sikre mot erosjon, ustabilitet og ras i kvikkleireområdene. Elvebunnen er løftet med en 1-2 meter tykk steinplastring i de mest rastruede områdene, sideskråninger er stabilisert med steinmasser og det er bygd terskler i sidebekkene. Til sammen er det sikret over 20 kilometer elvestrekning.


== Referanser ==
Anders Sundby

Anders Sundby var en norsk skuespiller.
Han medvirket i syv filmer og én TV-serie 1949–1979. Sundby debuterte i 1949 i Edith Carlmars Døden er et kjærtegn og på 1950-tallet spilte han i ytterligere tre filmer regissert av henne: Skadeskutt (1951), Bedre enn sitt rykte (1955) og Slalåm under himmelen (1957). I 1964 medvirket Sundby i Knut Bohwims Nydelige nelliker, i 1966 i TV-serien Kontorsjef Tangen og i 1968 i Knut Andersens, Knut Bohwims og Mattis Mathiesens Sus og dus på by'n. Han spilte sin siste rolle i 1979 som fengselsdirektør i Olsenbanden og Dynamitt-Harry mot nye høyder. Sundby virket også ved Det Nye Teater i 1936.


== Filmografi ==

1949 – Døden er et kjærtegn

1951 – Skadeskutt

1955 – Bedre enn sitt rykte

1957 – Slalåm under himmelen

1964 – Nydelige nelliker

1968 – Sus og dus på by'n

1979 – Olsenbanden og Dynamitt-Harry mot nye høyder


== TV-serie ==
1966 - Kontorsjef Tangen


== Referanser ==


== Eksterne lenker ==
(en) Anders Sundby på Internet Movie Database 
(en) Anders Sundby hos The Movie Database
Avezzano

Avezzano er en kommune og landsby i provinsen L'Aquila i regionen Abruzzo i Italia. Den er lokalisert på sletten der den tidligere Fucinosjøen lå, i Marsica. Kommunen med ca. 42 500 innbyggere har Antrosano, Caruscino, Castelnuovo, Cese dei Marsi, Paterno, San Pelino som frazione.
Avezzano ble nevnt som Avezano for første gang i 873.  Byen ble nesten helt ødelagt av et jordskjelv i 1915, ombygd i Art Nouveau-stil er den mest folkerike midten av Marsica.


== Referanser ==


== Eksterne lenker ==
Offisielt nettsted 
(en) Avezzano – kategori av bilder, video eller lyd på Commons 
(en) Avezzano – galleri av bilder, video eller lyd på Commons
Klara-kirken

Klara-kirken, svensk: Sankta Klara kyrka (også stavet Santa Clara) er en kirke i Norrmalm i Stockholm sentrum. Før 1989 menighetskirke i Takle menighet da den ble innlemmet i Stockholm, og kirken er nå distriktskirke for Evangeliska fosterlandsstiftelsen som er ansvarlig for aktiviteter i kirken.
Kirken ble bygget på 1500-tallet av den nederlandske byggmester Hendrik van Huwen og siden da har mange arkitekter vært involvert i bygningen med kunst, blant andre Willem Gutt, Göran Josuae Adelcrantz, Carl Fredrik Adelcrantz, Carl Hårleman og sist i (1963-1965) Artur von Schmalensee. Med sitt 116 meter høye tårn er Klara-kirken Sveriges og Nordens nest høyeste.


== Tårnet ==
Tårnet er murt av rød teglstein med band av svarte, blanke fliser og som avsluttes med et høy kobberkledd tårnspir, omgitt av fire mindre tårn. I november 1932 ble det største blikkenslgerarbeide  i Sverige ferdig da kirkens 1 400 m² tårntaket var dekket med 1 600 kobberplater med en samlet vekt på 20 tonn. Tårnspissen består av et spir av smijern med en forgylt hane. Kirken ble restaurert i 1963-1965 av blant andre Artur von Schmalensee og var av en mer teknisk karakter i forbindelse med at det ble installert ny elektrisk motor til tårnuret. Nå er tårnet beskyttet mot brann med et sprinkleranlegg. Tårnet er 116 meter høyt og dermed blant Sveriges og Skandinavias høyeste høyeste bygninger.


== Galleri ==


=== Utvendig ===

		
		
		


=== Interiør ===

		
		
		


== Graver ==
På kirkegården som omgir Klara-kirken er graver etter bl.a. C. M. Bellman, Anna Maria Lenngren, Carl Gustaf af Leopold, Gustaf Åkerhielm og Anna Christina Warg (Wendy Ulv). Inne i kirken finnes det også en rekke epitafier. Kirkegården er inngjerdet med et rekkverk i smijern.


== Referanser ==


== Kilder ==
Beskrivelsen av kirken er basert hovedsakelig på den svenske riksantikvarembetets kirkebeskrivelse (1996-11-29) av A. Hållén.
SvK (27)-1927
SvK (23)-1927
Roland Odlander, Santa Klara kirken,1966
Göran Åstrand, Her hviler den berømte svensker, 1999
Eriksson, Monica (1991). «"At Sanct Cathrina och ther af förlorat hatten" - om kyrkor som brunnit i Stockholm / Monica Eriksson». Stockholmskällan. ISSN 0349-1870. 
Santa Clara kirken nettstedet, der du også association S:ta Clara venner i kirken presentasjon av sine aktiviteter.